section_heading: Životopis
paragraph_text: Godine 1871. postaje dominikanski trećeredac i započinje promicati krunicu. Zajedno sa suprugom groficom Marianom di Fusco, koju je oženio u međuvremenu, obnavlja malu crkvicu u Pompejima i potpomaže proslavu Gospe od Krunice u njoj. Ubrzo crkvica postaje hodočastilište, u kojem je nekoliko ljudi doživjelo i čudesna ozdravljenja. Nakon toga počinju radovi na većoj crkvi, koja je dovršena 1891. Godine 1906. blaženi Longo i njegova supruga poklanjaju svetište Svetoj Stolici.